
Szentendre Város Önkormányzat Képviselő-testületének

2023. február 22-i üléséről készült jegyzőkönyvéből

18.
Előterjesztés a Dumtsa Iparművészeti Vásárról
Előadó: Fülöp Zsolt polgármester
Szentendre Város Önkormányzat Képviselő-testületének

28/2023. (II.22.) Kt. sz. határozata:

Szentendre Város Önkormányzat Képviselő-testülete 

1. támogatja a Szentendre és Térsége TDM Nonprofit Kft. azon törekvését, hogy a helyi és környékbeli művészeknek és kézműveseknek alkotásaik bemutatása és népszerűsítése céljából lehetőségük nyíljon;

2. jóváhagyja a Szentendre és Térsége TDM Nonprofit Kft. számára, hogy a Dumtsa Jenő utcában 2023. április 07. és október 22. között hétvégenként, a szombati-vasárnapi napokon 10 sátor kerüljön felállításra, amelyben lehetőséget biztosít szentendrei alkotók megjelenésére;
3. térítésmentesen hozzájárul a Szentendre és Térsége TDM Nonprofit Kft. számára a közterület-használati engedély kiadásához Szentendre Város Önkormányzat Képviselő-testületének a közterület-használat rendjének szabályozásáról szóló 25/2016. (X.17.) önkormányzati rendeletének 13. § (7) bekezdése alapján, figyelemmel a város kulturális- és gazdasági kapcsolatainak fejlődését elősegítő programra.

Felelős: Szentendre és Térsége TDM Nonprofit Kft.




Határidő: azonnal



A végrehajtásért közvetlenül felelős: Szentendre és Térsége TDM Nonprofit Kft., 
    Pénzügyi Iroda
 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Szentendre és Térsége TDM NKft., megbízott Ügyvezető – intézkedésre

4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. február 23.
Simor Györgyné
jegyzőkönyvvezető

